Alheimsfegurðarsamkeppnin Miss World var haldin í Suður-Afríku í gær . Meðal þátttakenda var fegurðardrottning Íslands , Guðrún Dögg Rúnarsdóttir frá Akranesi . Hún komst ekki í 16 manna undanúrslit keppninnar . Það var stúlka frá Gíbraltar , Kaiane Aldorino , sem valin var Ungfrú heimur . Perla Beltran frá Mexíkó varð í 2. sæti og Tatum Keshwar , ungfrú Suður-Afríka varð í 3. sæti . Auk undirbúnings fyrir keppnina hefur Guðrún Dögg ásamt öðrum keppendum skoðað umhverfið með öllum þeim andstæðum sem þar er að finna . Meðfylgjandi mynd var tekin í einni slíkri ferð .